**Lasten Keskuksen tuotanto – Kevät 2017**

**Lisätietoja:**

Viestintäpäällikkö

Marja-Liisa Saraste, 09 6877 4568

[marja-liisa.saraste@lastenkeskus.fi](mailto:marja-liisa.saraste@lastenkeskus.fi)

**Arvostelukappalepyynnöt:**

[minna.vatja@lastenkeskus.fi](mailto:minna.vatja@lastenkeskus.fi)

**Kotimaiset varhaisnuorten kirjat**

***Jokainen päivä on uusi mahdollisuus ...olla nolo!***

**RONJA SALMI – JAMI NURMINEN (kuvitus)**

**Onks noloo?**

**Leirikoulussa**

Elämä kuudesluokkalaisena on täynnä noloja tilanteita. Joskus pienikin julkinen moka tuntuu maailmanlopulta. Varmin paikka ajautua noloihin tilanteisiin on tietenkin alakoulumokailujen klassikko, leirikoulu!

Kierrokset kiihtyvät, kun Korpikylän koulun nuoret valmistautuvat leirikouluun. Ainekset vuosisadan mokalle ovat valmiina jo siinä vaiheessa, kun luokka saa myytäväkseen laatikkotolkulla pikkuleipiä. Mutta entä hössöttävät vanhemmat?

Onks noloo jos ei löydä paikkaansa bussissa? Tai jos laulaa leirinuotiolla antaumuksella kun kaikki muut ovat jo lopettaneet? Erityisesti noloutta pohtii Petja, jonka paras ystävä Toni viihtyy nykyään paremmin reippaan Malikin seurassa.

*Onks noloo? Leirikoulussa* seuraa vuoden 2016 Kirjan ja ruusun päivän nimikkoteoksesta tutun Petjan ajautumista tilanteisiin, joissa puna nousee välillä myös lukijan poskille.

Teemat: tunteet, häpeä, nolous, ystävyys, varhaisteini-ikä, huumori, sarjakuva

**Tekijät**

**Ronja Salmi** on helsinkiläinen, kirjailija, toimittaja, kolumnisti ja yrittäjä. Hän on media-alan ammattilainen ja yksi tämän hetken halutuimmista juontajista. Vuonna 2016 Salmi oli Kirjan ja ruusun päivän ruusukirjailija. Salmi on nuoruuden äänitorvi, jonka monipuolinen työhistoria on johdattanut hänet lukuisiin noloihin tilanteisiin. **Jami Nurminen** on sydämeltään keravalainen, mutta Lahdessa vaikuttava kuvittaja, graafikko ja media-alan moniottelija. Nurmisen kynästä syntyy niin grafiikkaa, animaatioita kuin kuvituksiakin. Aivan erityisesti hän on kuitenkin intohimoinen sarjakuvataiteilija ja -harrastaja, joka kuvitti esikoisteoksenaan vuoden 2016 Kirjan ja ruusun päivän nimikkoteoksen *Onks noloo?*.

**Tekniset tiedot**

Tekijät: Ronja Salmi

Kannen tekijä: Jami Nurminen ja Riikka Kontio

Kuvat: Jami Nurminen

Sarja: Onks noloo?

Koko 130 x 197 mm

Noin 80 s.

ISBN 978-952-288-629-3

Kl N84 Nuorten kertomakirjallisuus

Ennakkohinta sid. 19,90 €

Arvioitu ilmestymisaika: huhtikuu 2017

***”Coolein reissu ikinä – tutustuminen suhun ja sun tunteisiin!”***

**ANNE-MARI JÄÄSKINEN – SANNA PELLICCIONI (kuvitus)**

**Mitä sä rageet?**

**#tunteita sikanolosta sairaan siistiin**

Mitä tunteiden kanssa voi tehdä? Mikä tarkoitus niillä on? Mihin kukaan tarvitsee vihaa, pelkoa tai epävarmuutta?

*Mitä sä rageet?* on kirja nuorille tai varhaisnuorille tunnetaidoista ja niiden opettelusta. Se avaa tunteiden maailmaa ja osoittaa, kuinka tärkeää on oppia ymmärtämään omia ja toisten tunteita. Kirja voimaannuttaa ja antaa lohdullisen viestin tunteidensa kanssa kamppailevalle nuorelle: Sinä selviät tunteistasi ja sinulla on aina mahdollisuus valita toisin!

Kirja sisältää selkeää perustietoa tunteiden dynamiikasta ja tunnetaidoista, kehon ja mielen harjoituksia sekä luovia tehtäviä nuoren itsensä kokeiltavaksi. Upea kuvitus havainnollistaa, syventää ja laajentaa tunneteemaa.

Teemat: tunteet, tarpeet, tunnetaidot, itsetunto, voimaantuminen

**Tekijät**

**Anne-Mari Jääskinen** on tunne- ja vuorovaikutuskouluttaja sekä taideterapiaohjaaja. Hän on kehittänyt ammattilaisille tarkoitetun Lasten Tunnetaito-ohjaaja MM® -koulutuksen ja toimii siinä vastuukouluttajana.Tunne- ja taideterapiatyötä hän tekee niin lasten, nuorten kuin aikuistenkin parissa. **Sanna Pelliccioni** on kuvittaja, graafinen suunnittelija ja lastenkirjailija. Pelliccionin monipuolisia ja värikkäitä kuvituksia on saatu ihastella kuvakirjojen lisäksi myös esimerkiksi kangaskuoseissa ja paperitarvikkeissa.

**Tekniset tiedot**

Tekijä: Anne-Mari Jääskinen

Kannen tekijä: Sanna Pelliccioni

Kuvat: Sanna Pelliccioni

Sarja: Mitä sä rageet? -kokonaisuus

Koko 190 x 240 mm

Noin 70 s.

ISBN 978-952-288-630-9

Kl 14.61 Lapsuuden ja nuoruuden psykologia

Ennakkohinta sid. 24,90 €

Arvioitu ilmestymisaika: huhtikuu 2017

***Jokaista kiinnostaa olla ainutlaatuinen ja silti samanlainen***

**ANNE-MARI JÄÄSKINEN – SANNA PELLICCIONI (kuvitus)**

**Mitä sä rageet? - Lapsen ja nuoren tunnetaitojen tukeminen**

Tunnetaidot ovat elämäntaitoja, joita voidaan harjoitella ja oppia. Tunnetaitojen kehittymistä voidaan myös tukea, kunhan se tehdään pitkäjänteisesti, erilaisia lähestymistapoja käyttäen ja lasta kuunnellen.

*Mitä sä rageet? Lapsen ja nuoren tunnetaitojen tukeminen* on kasvattajan käsikirja, joka liittyy samannimiseen nuorten kirjaan. Kirja osoittaa käytännönläheisesti, miten lapsen ja nuoren lähellä olevat aikuiset voivat tukea tunnetaitojen kehittymistä varhaisesta iästä murrosikään. Kirjan teoriaosuudessa pureudutaan tunnetaitojen oppimiseen. Mitkä asiat vaikuttavat lapsen tunne-elämän kehittymiseen? Mitä tunnetaitojen tukeminen vaatii aikuiselta? Mikä merkitys vihalla on tunne-elämän kehityksessä?

Kirjassa kuvataan esimerkein kohtaamisia lapsen kanssa ja tilanteen herättämiä tunteita kasvattajassa. Teoriaosuuden lisäksi kirjaan on koottu runsaasti monipuolisia harjoituksia ja vinkkejä keskustelun tueksi.

Teemat: tunteet, tarpeet, tunnetaidot, itsetunto, viha, vuorovaikutus, lapsen voimaannuttaminen

**Tekijät**

**Anne-Mari Jääskinen** on tunne- ja vuorovaikutuskouluttaja sekä taideterapiaohjaaja. Hän on kehittänyt ammattilaisille tarkoitetun Lasten Tunnetaito-ohjaaja MM® -koulutuksen ja toimii siinä vastuukouluttajana.Tunne- ja taideterapiatyötä hän tekee niin lasten, nuorten kuin aikuistenkin parissa. **Sanna Pelliccioni** on kuvittaja, graafinen suunnittelija ja lastenkirjailija. Pelliccionin monipuolisia ja värikkäitä kuvituksia on saatu ihastella kuvakirjojen lisäksi myös kangaskuoseissa ja paperitarvikkeissa.

**Tekniset tiedot**

Tekijä: Anne-Mari Jääskinen

Kannen tekijä: Sanna Pelliccioni

Kuvat: Sanna Pelliccioni

Sarja: Mitä sä rageet? -kokonaisuus

Koko 190 x 240 mm

Noin 120 s.

ISBN 978-952-288-631-6

Kl 38 kasvatus

Ennakkohinta sid. 38,00€

Arvioitu ilmestymisaika: huhtikuu 2017

***Tuttujen eläinveijareiden vipellykset jatkuvat!***

**TITTAMARI MARTTINEN – TERESE BAST (kuvitus)**

**Lemmikkien laivamatka**

**Leon lemmikkiuutiset**

Tutut ystävykset Leo, Sanni ja Veeti päättävät lähteä ukin kanssa risteilylle Tukholmaan. Lasten lemmikit Pähkinä-koira, Rusina-kissa ja Vilma-hamsteri pääsevät mukaan, sillä laivalla vietetään eläinten karnevaalia.

Laivalla vilistää suuri joukko eläimiä: innokas Pomppu-kani, itsepäinen sirkuskissa Siiri, jäntevä kilpajuoksija, vinttikoira Unna sekä vanha bernhardinkoira Lasse, joka on aina haaveillut pääsevänsä merille. Vanhoja tuttujakin tavataan, sillä laivamatkasta iloitsee myös papukaija Papu, joka järjestää leikkihuoneessa huikean lentonäytöksen.

Myöskään perillä Tukholmassa seurueen aika ei käy pitkäksi – siitä pitävät huolen vauhdikkaat eläinveijarit!

*Leon lemmikkiuutiset* on suosittu helppolukuinen ja hauskasti kuvitettu sarja juuri lukemaan oppineille. *Lemmikkien laivamatka* on sarjan kahdeksas osa.

**Tekijä**

**Tittamari Marttinen** on kirjoittanut lapsille jo liki parinkymmenen vuoden ajan. Palkittu Marttinen on Varsinais-Suomen lastenkulttuurin läänintaiteilija, ja hän on jo pitkään ollut lasten lukuharrastuksen edistämiseksi monessa mukana. **Terese Bast** on pietarsaarelainen kuvataiteilija ja kuvittaja.

**Tekniset tiedot**

Kannen tekijä Terese Bast

Koko 148 x 210 mm

Noin 64 s.

ISBN 978-952-288-633-0

Kl L 84.2

Ennakkohinta sid. 23,00

Maaliskuu 2017

**Kotimaiset kuvakirjat**

***A – B – C… oletko valmis aikaloikkaan?***

**TYTTI ISSAKAINEN – MAISA TONTERI – KAISA HÄKKINEN – PEKKA RAHKONEN (kuvitus)**

**A sanoi Agricola**

Millaista oli kirjoittaa suomeksi aikana, jolloin osa sanoistakin piti keksiä itse? Kuinka ihmiset oppivat lukemaan tuona aikana? Kirjassa hypätään ajassa viisisataa vuotta taaksepäin. Kristian on juuri saanut isältään aapisen. Se onkin erityinen aapinen, ensimmäinen suomen kielellä kirjoitettu. Sen on kirjoittanut Kristianin isä, Mikael Agricola.

*A sanoi Agricola* on kiehtova aikamatka suomen kirjakielen syntyajoille. Agricolan ja hänen poikansa keskustelujen kautta avautuu näkymä siihen, miten Suomessa elettiin viisisataa vuotta sitten ja millaista kieltä täällä puhuttiin. Suomen kirjakielen ”isän”, Mikael Agricolan, lapsuus, koulunkäynti, matkat ja työ avautuvat lapsentajuisesti.

Kirjassa on sanaisia aarrearkkuja, joista löytyy Agricolan aikana käytettyjä sanoja. Sanoja voi poimia tekstistä, verrata nykykieleen ja saada ahaa-elämyksiä.

Hersyvän humoristinen kuvitus saa kaukaiset tapahtumat heräämään mielenkiintoisella tavalla eloon.

**Tekijä**

**Tytti Issakainen** on turkulainen toimittaja ja kirjailija. **Maisa Tonteri** toimi pitkään kustannusalalla ja jatkaa nykyään töitä kirjailijana ja suomentajana. Hän on kirjoittanut ja suomentanut kuvakirjoja, lastenkirjoja, tietokirjoja sekä lyriikkaa. **Kaisa Häkkinen** on professori ja [kielitieteilijä](https://fi.wikipedia.org/wiki/Kielitiede). Hän on työskennellyt [Turun yliopiston](https://fi.wikipedia.org/wiki/Turun_yliopisto) [humanistisen tiedekunnan](https://fi.wikipedia.org/wiki/Turun_yliopiston_humanistinen_tiedekunta) [dekaanina](https://fi.wikipedia.org/wiki/Dekaani) ja opettanut [suomen kieltä](https://fi.wikipedia.org/wiki/Suomen_kieli) ja kielikunnan historiaa. **Pekka Rahkonen** on suosittu kuvittaja, jonka kynästä syntyy niin sarjakuvia, oppikirjakuvituksia kuin kuvakirjoja.

**Tekniset tiedot**

Kansi: Pekka Rahkonen

Koko 215 x 280 mm

Noin 40 s.

ISBN 978-952-288-542-5

Kl L 85 Lastenkirjat: kuvakirjat, L 92 Suomen historia

Ennakkohinta sid. 25,00

Arvioitu ilmestymisaika: 4/2017

***Huikean kaunis kurkistus puutarhan salaisuuksiin ja kasvun ihmeeseen***

**MARJO NYGÅRD**

**Kaikessa on itua!**

**Siilin puutarhassa**

Pikku Siili on touhottanut koko alkuvuoden multaruukkujen ääressä: koulinut ja kastellut, huolehtinut ja hellinyt pieniä kasvinalkuja. Vihdoin kesän kynnyksellä kasvit pääsevät puutarhaan. Mutta voih! Pienellä puutarhurilla riittää haasteita: rikkaruohot punkevat puutarhaan, ja Toukka ja Otukka nakertavat salaatinlehdet pitsiksi.

Syksyllä Pikku Siili kuitenkin myhäilee: koko kesä on nautittu kasvun kohinasta ja värien juhlasta, ja nyt on aika kuivata ja säilöä pimeän pitkän talven va­ralle. Ensi keväänä taas mennään kohti vihreää!

*Puutarhanhoitoon hurahtaneen Marjo Nygårdin värikylläinen ja mullantuoksuinen kuvakirja kasvun ihmeestä ja sadonkorjuun ihanuudesta.*

Teemat: luonto, kasvun ihme, ystävyys, ympäristönsuojelu

**Tekijä**

**Marjo Nygård** (s. 1970) on Seinäjoella asuva kuvittaja ja graafikko. Hän on kuvittanut lukuisia lastenkirjoja ja oppimateriaaleja, ja hän voitti Finlandia Junior -palkinnon vuonna 2005.

**Tekniset tiedot**

Kannen tekijä Marjo Nygård

Koko 200 x 240 mm

Noin 32 s.

ISBN 978-952-288-651-4

Kl L 85 Lastenkirjat: sadut ja kuvakirjat

Ennakkohinta sid. 24,00

Maaliskuu 2017

**Katselukirjat**

***Naps – ei sattunut ollenkaan!***

**LESLIE PATRICELLI**

**Hius**

Vauvan hius on kasvanut liian pitkäksi. On aika leikata hius, mutta sattuukohan se?

Ihka ensimmäinen parturikäynti on tärkeä, mutta usein jännittävä ja hiukan pelottavakin virstanpylväs pienokaisen elämässä. Ihastuttavan ja humoristisen kirjan parissa perheen pienimmät voivat turvallisesti käydä läpi hiusten leikkuuseen liittyviä tunteita ja ajatuksia.

Naps – ei sattunut ollenkaan!

Teemat: hiusten leikkuu, huumori, perhe

**Tekijä**

Leslie Patricelli asuu kolmen lapsensa ja rumpalimiehensä kanssa Idahossa. Hän on kirjoittanut ja kuvittanut useita suosittuja pienten kuvakirjoja, joissa on riemukkaat värit ja humoristiset tarinat.

**Tekniset tiedot**

Alkuteos Hair

Suomennos Rauna Sirola

180 x 180 mm, pahvisivut

26 s.

ISBN 978-952-288-602-6

Kl L 85 Lastenkirjat, kuvakirjat

Leslie Patricellin pahvisivuiset pientenkirjat

Ennakkohinta sid. 13,20

Arvioitu ilmestymisaika joulukuu 2016

***Hulvattoman hauska häntäleikki!***

**Liesbet Slegers**

**Jännät hännät**

Sutjakka saparo, polskiva pyrstö vai hulvattoman hauska hännäntypykkä? Jokaisella eläimellä on oma ainutlaatuinen häntänsä. Tässä kirjassa voi kuitenkin hassutella ja vaihtaa eläinten häntiä kääntämällä sivuja edestakaisin. Yllättävät, uudennäköiset eläinhahmot riemastuttavat ja saavat mielikuvituksen lentämään. Riimitellyt lorut tarjoavat oivaltamisen riemua ja sanoilla leikittelyn hauskuutta.

Teemat: huumori, eläimet, katselukirjat, lorut

**Tekijä**

**Liesbet Slegers** (s. 1975) on flaamilainen kuvittaja. Hän on julkaissut lukuisia kuvakirjoja, joita on käännetty monille eri kielille.

**Tekniset tiedot**

Alkuteos Gekke staarten

Suomennos Maisa Tonteri

Koko 185 x 185 mm

16 s., pahvisivut, pyöristetyt kulmat

ISBN 978-952-288-653-8

Kl L 85 Lastenkirjat: kuvakirjat

Ennakkohinta sid. 15,90

Arvioitu ilmestymisaika: 5/2017

***Kirja, joka täytyy lukea ilta illan perään!***

**JÖRG MÜHLE**

**Paijaa vielä pikkuisen**

On pikku pupun nukkumaanmenoaika, mutta ennen sitä täytyy tehdä monta asiaa! Tämä interaktiivinen kuvakirja ottaa lukijan mukaan pupun iltapuuhiin. Pikku lukija ilahtuu sivua kääntäessään siitä, että pupu tekee mitä toivotaan: se kääntyy kun sitä taputtaa olalle, se pujahtaa yöpukuun kun lukija taputtaa käsiään, pupun korvaa saa rapsuttaa, sille saa antaa hyvänyön suukon ja lopulta se pyytää sammuttamaan valot – ja sitten jo nukutaan.

Teemat: nukkumaanmeno, iltapuuhat

**Tekniset tiedot**

Alkuteos Nur noch kurz die Ohren kraulen?

Suomennos Maisa Tonteri

Koko 170 x 170 mm

16 s., pahvisivut, pyöristetyt kulmat

ISBN 978-952-288-656-9

Kl L 85 Lastenkirjat: kuvakirjat

Ennakkohinta sid. 14,90

Arvioitu ilmestymisaika: 3/2017

**Kuvakirjat**

***”Olemme kaikki kovin erilaisia, mutta silti olemme tosi ystäviä!”***

**KNISTER**

**Joko nukuttaa, Niilo?**

”En halua mennä nukkumaan!” pieni murmeli Niilo huokaisi. Oli aika vetäytyä talviunille, mutta Niilo ei olisi halunnut millään jättää leikkejä kesken. Ystävät ehdottivat sille jos jonkinmoista tapaa viettää vauhdikasta talvea, mutta mikään ei sovi pienen murmelipojan elämään yhtä hyvin kuin makoisa talviuni.

Niilon talvi on täynnä huikeita unia ja kun se keväällä taas avaa silmänsä, ovat ystävät jo sitä odottamassa uusiin seikkailuihin.

**Tekijä**

**Knister** on ennen kirjailijan uraansa opiskellut psykologiaa ja työskennellyt erityisopettajana ja teatteriohjaajana. Nykyään hän myös säveltää lastenmusiikkia. Knister on kirjoittanut yli 40 kirjaa, joita on käännetty yli 30 kielelle.

Ranskalais-saksalainen **Tharlet** on kuvittanut satoja rakastettuja lastenkirjoja ja -sarjakuvia, joista tunnetuimpia lienee Pasi-kirjat.

**Tekniset tiedot**

Alkuteos Sweet Dreams Bruno

Suomennos Tanja Poskela

Koko 230 x 290 mm

32 s.

ISBN 978-952-288-652-1

Kl L 85 Lastenkirjat: kuvakirjat

Ennakkohinta sid. 23,00

Arvioitu ilmestymisaika: 6/2017

***Rakastettu Sateenkaarikala on säihkynyt jo 25 vuotta!***

**MARKUS PFISTER**

**Aina ei voi voittaa, Sateenkaarikala**

Sateenkaarikala on tottunut olemaan parvensa paras. Kesken piiloleikin sen itsetunto joutuu kuitenkin koetukselle. Se ei millään löydä hyvää piiloa ja toisten etsiminenkin on yllättävän vaikeaa. Sateenkaarikala luopuu leikistä. Tyhmä leikki! Ystävä saa Sateenkaarikalan kuitenkin katsomaan asioita myös toisten kannalta: kaikki haluavat välillä onnistua ja ilahtua siitä. On reilua antaa kaikille mahdollisuus!

Sateenkaarikala on ollut jo vuosikymmenet lasten suursuosikki, eikä sen kimallus näytä sammuvan vieläkään.

**Tekijä**

Marcus Pfister (1960) opiskeli Bernin taidekoulussa ja työskenteli sitä seuranneiden graafikon opintojen jälkeen mainostoimistossa. 1984 hän ryhtyi itsenäiseksi taiteilijaksi. Suuri läpimurto kuvakirjantekijänä tapahtui 1992, jolloin Marcus Pfister rynnisti bestsellerlistoille kirjallaan Sateenkaarikala. Tähän mennessä sitä on myyty kaikki painokset ja laitokset yhteenlaskettuna yli 30 miljoonaa kappaletta, ja se on ilmestynyt noin 50 kielellä.

**Tekniset tiedot**

Alkuteos Der Regenbogenfisch lernt verlieren

Suomennos Maisa Tonteri

Koko 215 x 285 mm

Noin 32 s.

ISBN 978-952-288-611-8

Kl L 85 Lastenkirjat: sadut, kuvakirjat

Ennakkohinta sid. 25,00

Arvioitu ilmestymisaika: 4/2017

***Lapsi ratkaisee, mihin suuntaan tarina jatkuu!***

**SYLVIE MISSLIN – AMANDINE PIU (kuvitus)**

**Missä olet, prinssi Hurmelo?**

Reippaat prinsessaystävykset eivät enää jaksa odottaa prinssiään. He ottavat tilanteen haltuun ja uskaltautuvat huimalle etsintäretkelle suureen metsään. Metsän poluilla kuitenkin eksyy helposti, ja prinsessat tarvitsevat lukijan apua löytääkseen etsimänsä. Metsästä löytyykin jos jonkinlaista linnaa ja röttelöä, otusta ja olentoa – jopa muutama prinssikin. Mutta missä ihmeessä piileksii prinssi Hurmelo?

Hurmaavan hauska kirja tempaa pienet lukijat mukaansa etsimään kadonnutta prinssiä. Lukijat saavat ratkaista, mihin suuntaan tarina jatkuu – ja niinpä lukukokemus voi olla uusi joka lukukerralla! Interaktiivisen kirjan reunassa olevat selkeät koodit auttavat suunnistamaan. Viehättävän pehmeä kuvitus yhdistää eri tekniikoita raikkaalla, modernilla tavalla.

**Teemat:** Prinsessat, sadut, rohkeus, seikkailu

**Tekijät**

Sylvie Misslin (s. 1963) on Strasbourgissa asuva lastenkirjailija. Toimittuaan pitkään puheterapeuttina hän alkoi kirjoittaa lapsille kirjoja, jotka herättävät oivalluksia ja oppimista.

**Amandine Piu** (s. 1982) on Strasbourgissa asuva taiteilija, jonka raikkaissa kuvissa on runsaasti väriä ja huumoria sekä ripaus runollisuutta.

**Tekniset tiedot**

Alkuteos Hou! Hou! Prince Charmant?

Suomennos Rauna Sirola

Koko 225 x 320 mm

Noin 36 s.

ISBN 978-952-288-634-7

Kl L 85 Lastenkirjat: kuvakirjat

Ennakkohinta sid. 23,00

Arvioitu ilmestymisaika: 2/2017

**Tietokirjat**

***Verkkoturvallisuutta nuoren kielellä***

**LOUIE STOWELL**

**Oikeella tavalla online!**

Internet <3 Tuo mahtava tiedon- ja inspiraation lähde! Paikka pelata, tila säilöä, väylä verkostoitua ja mahdollisuus puhua ihmiselle toisella puolella maailmaa. Samalla se on paikka, johon painamme päivittäin omia digitaalisia jalanjälkiämme. Millaisia jälkiä sinä haluat jättää?

*Oikeella tavalla online!* on mutkaton kirja nuorelle verkon fiksusta käytöstä. Se ei osoittele eikä kiellä vaan antaa helposti omaksuttavia vinkkejä siitä, miten verkossa kannattaa käyttäytyä ja millaista sisältöä siellä kannattaa tuottaa, jakaa ja käyttää. Kirja myös avaa napakasti ja ymmärrettävästi verkon käyttöön liittyviä termejä.

Teemat: netiketti, nuorten tietoturva

**Tekijät**

**Louie Stowell** on Lontoossa asuva kirjailija, joka kirjoittaa monenlaisia tekstejä. Hänen kynästään saattaa irrota yhtälailla fantasiasatu lapsille kuin tietokirja nuorisolle. Vapaa-ajallaan Stowell harrastaa sarjakuvia.

**Tekniset tiedot**

Teksti: Louie Stowell

Kuvat: Nancy Leschnikoff

Suomentanut: Anna-Reetta Sipilä

Koko 198 x 130mm

144 s.

ISBN 978-952-288-654-5

Kl N 61.72 Internet

Ennakkohinta nid. 12,90 €

Arvioitu ilmestymisaika: tammikuu 2017

***Suosittu tietokirjasarja pongahtaa tähtiin!***

**Alex Frith – Alice James – Jerome Martin**

**Federico Mariani – Shaw Nielsen (kuvitus)**

**100 asiaa avaruudesta**

Tiesitkö että paetaksesi mustasta aukosta sinun pitäisi lentää nopeammin kuin valo? Tai että Marsissa on robotti, joka ampuu lasersäteitä. Ällistyttävä tieto on sekin, että kuuluisan astronautti Neil Armstrongin saappaat löytyvät yhä Kuusta!

Suuren suosion saaneen lasten tietokirjasarjan toinen osa kertoo hauskasti ja mielenkiintoisesti sata tärppiä mystisestä avaruudesta. Tuhti tietopaketti on täynnä havainnollistavia kuvia ja tarkasti rajattuja tietoiskuja. Kirja avaa lapselle aivan uuden kuvan maailmankaikkeudesta aina omasta aurinkokunnastamme aika-avaruuden madonreikiin saakka. Kirja herättää uteliaisuuden ja vastaa loputtomaan tiedonjanoon. Tämä opus koukuttaa myös aikuisen!

Muista myös:

100 asiaa, jotka haluat tietää

**Tekijä**

Teksti: Alex Frith, Alice James, Jerome Martin

Kuvitus: Federico Mariani ja Shaw Nielsen

**Tekniset tiedot**

Alkuteos 100 Things to know about Space

Suomennos Reija Jousjärvi

Koko 170 x 240 mm

128 s.

ISBN 978-952-288-613-2

Kl L52.2 Avaruus

Ennakkohinta sid. 23,00

Arvioitu ilmestymisaika: 06/2017